Na temelju članka 27. stavka 4. Odluke o davanju u zakup i na drugo korištenje površina javne namjene (Službeni glasnik Grada Zagreba 8/23, 42/23, 12/25, 17/25 - pročišćeni tekst, 17/26 i 32/26), gradonačelnik Grada Zagreba raspisuje


JAVNI NATJEČAJ
za dodjelu lokacije - mjesta na površinama javne namjene 
za postavljanje pokretnih naprava za ugostiteljske usluge za božićne blagdane


1. Raspisuje se Javni natječaj za dodjelu lokacije - mjesta na površinama javne namjene za postavljanje pokretnih naprava za ugostiteljske usluge za božićne blagdane navedenih u sljedećem tabličnom prikazu. 

    NAZIV LOKACIJE: Trg Ivana, Antuna i Vladimira Mažuranića

	BROJ
mjesta
	NAMJENA
	POVRŠINA pokretne naprave
u m²
	POVRŠINA 
uz pokretnu napravu za postavljanje visokih stolova
u m²
	MAKSIMALAN BROJ visokih stolova na površini uz pokretnu napravu
	POČETNI IZNOS
jednokratne naknade u EUR
	ZAKUPNINA u EUR
dnevno po m²

	1.
	ugostiteljstvo*
	do 6,00 
	10,00
	4
	1.500,00
	4,65

	2.
	ugostiteljstvo*
	do 6,00 
	10,00
	4
	1.500,00
	4,65


* ugostiteljska ponuda treba biti prilagođena djeci i obiteljima

Kartografski prikaz lokacije - mjesta sastavni je dio ovog Javnog natječaja.

2. Ponudu na Javni natječaj može podnijeti fizička osoba obrtnik, pravna osoba odnosno zajednica ponuditelja.

3. Ponuditelji moraju položiti jamstvo za ozbiljnost ponude u visini početnog iznosa jednokratne naknade određene za svaku lokaciju - mjesto.

4. Lokacije - mjesta dodjeljuju se na korištenje na razdoblje od 6. 12. 2026. do 1. 1. 2027.

5. Najpovoljnija ponuda je ponuda koja ispunjava uvjete ovog Javnog natječaja i sadrži najviši iznos jednokratne naknade koji ne smije biti niži od početnog iznosa jednokratne naknade za lokaciju - mjesto za koju se podnosi ponuda.

6. Ponuditelj čija je ponuda utvrđena kao najpovoljnija dužan je jednokratnu naknadu platiti prije donošenja rješenja gradskog upravnog tijela nadležnog za uređenje Grada i korištenje površina javne namjene koje se donosi na temelju zaključka gradonačelnika Grada Zagreba o dodjeli lokacije - mjesta za postavljanje pokretne naprave.

7. Prije donošenja rješenja iz točke 6. ovog Javnog natječaja, ponuditelj čija je ponuda utvrđena kao najpovoljnija, dužan je, uz jednokratnu naknadu iz točke 6. ovog Javnog natječaja, platiti i naknadu za korištenje površine javne namjene čija visina je određena Pravilnikom o zakupnini i naknadi za korištenje površine javne namjene za postavljanje kioska, pokretnih naprava, privremenih građevina, organiziranje manifestacija i snimanja (Službeni glasnik Grada Zagreba 20/24).
8. Podnošenje ponude:
· ponuda se podnosi do 2. 11. 2026.
· ponuda se podnosi u pisanome obliku Uredu gradonačelnika, Sektoru za uređenje Grada i korištenje površina javne namjene, Odsjeku za korištenje i zakup površina javne namjene, u zatvorenoj omotnici, s naznakom "NE OTVARAJ - JAVNI NATJEČAJ ZA POSTAVLJANJE POKRETNIH NAPRAVA ZA UGOSTITELJSKE USLUGE NA LOKACIJAMA-MJESTIMA ZA BOŽIĆNE BLAGDANE 2026.", preporučenom pošiljkom ili neposrednom predajom u centralnu pisarnicu gradske uprave, Zagreb, Trg Stjepana Radića 1.

9. Javno otvaranje ponuda održat će se 11. 11. 2026., s početkom u 9:00 sati, u sobi 150/I, u zgradi Gradske uprave Grada Zagreba, Trg Stjepana Radića 1.
Javnom otvaranju ponuda imaju pravo prisustvovati ponuditelji ili njihovi ovlašteni predstavnici uz predočenje pisanog dokaza o ovlasti.

10. Ponuda za sudjelovanje u ovom Javnom natječaju mora sadržavati:
· osnovne podatke o ponuditelju (fizičkoj osobi obrtniku, pravnoj osobi, zajednici ponuditelja): ime i prezime vlasnika obrta i naziv obrta odnosno naziv trgovačkog društva (u slučaju zajednice ponuditelja: naznaku vodećeg člana i svih članova zajednice), odgovornu osobu u slučaju da je ponuditelj/vodeći član zajednice ponuditelja pravna osoba, adresu prebivališta/sjedišta, OIB, IBAN (u slučaju zajednice ponuditelja za svakog člana), telefonski broj za kontakt, ime i prezime osobe s kojom će se vršiti službena telefonska komunikacija u svezi Javnog natječaja, adresu elektroničke pošte putem koje će se vršiti službena komunikacija s ponuditeljem (u slučaju zajednice ponuditelja vodećeg člana zajednice)
· izvadak iz sudskoga ili drugoga odgovarajućeg registra ne stariji od šest (6) mjeseci od dana objave ovog Javnog natječaja, za ponuditelja i za sve članove zajednice ponuditelja ako ponudu podnosi zajednica ponuditelja
· naziv lokacije i broj mjesta za koje se dostavlja ponuda
· površinu pokretne naprave za koju se dostavlja ponuda
· broj stolova koji se postavljaju na površini uz pokretnu napravu s površinom stola u m2
· broj grijalica koje se postavljaju na površini uz pokretnu napravu
· navesti postavlja li se spremište (drvene konstrukcije, bijele boje, neposredno uz pokretnu napravu, najveće duljine kao i pokretna naprava, širine 0,70 m i visine 1,20 m)
· ako ponudu podnosi zajednica ponuditelja ponuda obavezno sadrži: naznaku vodećeg člana zajednice, naznaku lokacije - mjesta, površinu lokacije - mjesta za svakog pojedinog člana te namjenu za svakog člana
· dokaz o uplati jamstva za ozbiljnost ponude za sudjelovanje na Javnom natječaju, koje se uplaćuje u korist Proračuna Grada Zagreba, IBAN: HR3423600001813300007, model: HR68, poziv na broj odobrenja: 9016 – OIB uplatitelja
· ponuđeni iznos jednokratne naknade za lokaciju - mjesto
· naznaku osnovne specifikacije o izgledu pokretne naprave te njezinu namjenu
· izvornik ili ovjerenu presliku potvrde gradskog upravnoga tijela nadležnog za financije o nepostojanju duga ponuditelja s osnove potraživanja Grada Zagreba, ne starije od trideset (30) dana od dana objave ovog Javnog natječaja, za ponuditelja i za sve članove zajednice ponuditelja ako ponudu podnosi zajednica ponuditelja
· potvrdu porezne uprave da ponuditelj nema nepodmirenih dospjelih poreznih obveza, ne stariju od trideset (30) dana od dana objave ovog Javnog natječaja, za ponuditelja i za sve članove zajednice ponuditelja ako ponudu podnosi zajednica ponuditelja.

Ako se ponuditelj natječe za više lokacija - mjesta, dužan je dostaviti:
· odvojenu ponudu za svaku lokaciju - mjesto u posebnoj omotnici
· u ponudi za jednu lokaciju - mjesto cjelokupnu dokumentaciju/podatke određene ovom točkom Javnog natječaja
· u ponudama za ostale lokacije - mjesta dokaz o uplati jamstva te ujedno naznačiti ponudu za lokaciju - mjesto u kojoj je predana ostala cjelokupna zatražena dokumentacija/podaci.

11. Postupak ovog Javnog natječaja provodi Povjerenstvo za davanje površina javne namjene u zakup i na drugo korištenje (u daljnjem tekstu: Povjerenstvo).

12. Povjerenstvo utvrđuje najpovoljniju ponudu i podnosi prijedlog gradonačelniku Grada Zagreba o izboru najpovoljnije ponude u ovom Javnom natječaju.

13. Nepravodobne i nepotpune ponude Povjerenstvo će zaključkom odbaciti.
Ponude koje ne ispunjavaju uvjete ovog Javnog natječaja, Povjerenstvo će zaključkom odbiti.
Na naprijed navedene zaključke može se izjaviti prigovor gradonačelniku u roku od osam (8) dana od njihove dostave.

14. Za postavljanje pokretnih naprava jednom ponuditelju može se dodijeliti najviše do 25 % lokacija - mjesta na površinama javne namjene oglašenih u ovom Javnom natječaju i ranije raspisanim javnim natječajima za dodjelu lokacije - mjesta na površinama javne namjene za postavljanje pokretnih naprava za ugostiteljske usluge za božićne blagdane koji su objavljeni 2026. Ako ponude istog ponuditelja sadrže najviši iznos jednokratne naknade za lokacije – mjesta kojima se prelazi 25 %, Povjerenstvo će pozvati ponuditelja da se u roku od 48 sati izjasni od kojih ponuda za lokacije -  mjesta odustaje. Ako se ponuditelj ne odazove pozivu, gradonačelnik Grada Zagreba će mu dodijeliti najviše do 25 % lokacija - mjesta koje predloži Povjerenstvo.

15. Ako dva ili više ponuditelja ponude jednak iznos jednokratne naknade za istu lokaciju - mjesto, Povjerenstvo će pozvati ponuditelje da u roku od 24 sata pisanim putem, u zatvorenoj omotnici, na način naveden u točki 8. ovog Javnog natječaja, ponude novi iznos jednokratne naknade koji ne može biti manji od prvotno ponuđenoga, a najpovoljnija ponuda je ona ponuda koja sadrži najviši iznos jednokratne naknade. Povjerenstvo će u nazočnosti ponuditelja otvoriti ponude i predložiti najpovoljniju ponudu, odnosno ponudu koja sadrži najviši iznos jednokratne naknade.

16. Gradonačelnik Grada Zagreba, na prijedlog Povjerenstva, zaključkom dodjeljuje lokaciju - mjesto za postavljanje pokretne naprave najpovoljnijem ponuditelju, koji se dostavlja svim ponuditeljima u roku od trideset (30) dana od dana javnog otvaranja ponuda.

17. Na zaključak kojim se dodjeljuje lokacija - mjesto za postavljanje pokretne naprave najpovoljnijem ponuditelju, može se gradonačelniku Grada Zagreba izjaviti prigovor u roku od osam (8) dana od dana dostave zaključka.

18. Ponuditelju čija ponuda nije prihvaćena, uplaćeno jamstvo za ozbiljnost ponude vraća se najkasnije u roku od šezdeset (60) dana od dana izbora najpovoljnije ponude.

19. Ponuditelju čija je ponuda utvrđena kao najpovoljnija, uplaćeno jamstvo za ozbiljnost ponude uračunava se u ponuđeni iznos jednokratne naknade za lokaciju - mjesto.

20. Ponuditelj čija je ponuda utvrđena kao najpovoljnija nema pravo na povrat jamstva za ozbiljnost ponude ako odustane od ponude nakon donošenja zaključka o izboru najpovoljnije ponude ili ne izvrši uplatu sukladno zaključku o izboru najpovoljnije ponude u roku od deset (10) dana od dana dostave zaključka.

21. Ako ponuditelj čija je ponuda utvrđena kao najpovoljnija odustane od korištenja površine javne namjene ili ne uplati jednokratnu naknadu, gradonačelnik Grada Zagreba može, na prijedlog Povjerenstva, izabrati sljedeću najpovoljniju ponudu ponuditelja koji je prihvatio najviši ponuđeni iznos jednokratne naknade za tu lokaciju - mjesto u ovom Javnom natječaju.

22. Gradsko upravno tijelo nadležno za uređenje Grada i korištenje površina javne namjene donijet će rješenje na temelju zaključka iz točke 16. ovog Javnog natječaja, a po zahtjevu najpovoljnijeg ponuditelja.

23. Na lokacijama - mjestima na površini javne namjene postavljaju se kvalitetno izrađene i uredne pokretne naprave bijele boje, dvostrešnoga krova, s vanjskim dijelovima izrađenim od punog drva, bez vidljive upotrebe OSB ploča ili sličnih materijala loše površinske obrade.
Pokretna naprava mora biti postavljena tako da se središnji otvor/pult za posluživanje nalazi na njezinoj  istočnoj strani.
Nije dopušteno postavljanje dodatnih dijelova i natpisa bilo koje vrste na krovu pokretne naprave ili iznad njega.
Vanjsko ukrašavanje pokretnih naprava u potpunosti će osigurati i provesti Turistička zajednica grada Zagreba (u daljnjem tekstu: Organizator lokacije) u suradnji s partnerima, s ciljem estetskog ujednačavanja s cjelokupnom lokacijom. Organizator lokacije osigurava prigodno dekorativno uređenje i blagdansku rasvjetu Trga Ivana, Antuna i Vladimira Mažuranića, stvarajući ugodan i atraktivan adventski ambijent namijenjen svim generacijama, s posebnim naglaskom na najmlađe posjetitelje. Cjelokupni ugođaj dodatno će obogatiti prigodni izvedbeni i zabavni programi, uključujući dječje predstave, radionice i druga događanja prilagođena adventskom razdoblju.
Vrata pokretne naprave ne smiju biti s njezine stražnje strane (strane suprotne središnjem otvoru / pultu za posluživanje). Na stražnjoj je strani dopušteno postavljanje spremišta drvene konstrukcije bijele boje, postavljenog neposredno uz pokretnu napravu, najveće duljine kao i pokretna naprava, širine 0,70 m i visine 1,20 m.
Svi uređaji i materijali potrebni za obavljanje djelatnosti moraju se nalaziti unutar pokretne naprave ili navedenoga spremišta ako se ono postavlja.
Na pokretnoj napravi dopušteno je s vanjske strane postaviti najviše dva otisnuta jelovnika/cjenika koji smiju prekrivati ukupnu površinu od najviše 1,00 m². Na prednjoj strani pokretne naprave (iznad središnjeg otvora / pulta za posluživanje) moguće je postaviti natpis s nazivom ugostiteljskog objekta koji ne smije prekrivati površinu veću od 1,00 m². Osim navedenoga, nije dopušteno dodatno prekrivanje vanjskih stijenki pokretnih naprava reklamnim i drugim natpisima, otisnutim dekorativnim motivima, jelovnicima i cjenicima.
Unutar površine predviđene za postavljanje visokih stolova dopušteno je postavljanje plinskih ili električnih vanjskih grijalica. Broj grijalica treba navesti u ponudi jer naknadne dopune i izmjene nisu dopuštene. Postavljanje suncobrana nije dopušteno.
Radno vrijeme na pokretnim napravama je od 12:00 do 22:00 sata.
Nije dopušteno izvođenje i reprodukcija audio sadržaja. 
Pokretna naprava koja nije postavljena u skladu s prethodno navedenim odredbama, protivna je uvjetima ovog Javnog natječaja te će biti uklonjena o trošku ponuditelja, bez prava na povrat uplaćenoga ponuđenog iznosa jednokratne naknade i naknade za korištenje površine javne namjene do dana uklanjanja.
Prijavom na ovaj Javni natječaj ponuditelj se obvezuje na suradnju i poštivanje uputa Organizatora lokacije, posebno u pogledu odvoza otpada, održavanja čistoće lokacije oko ugostiteljskog objekta, pridržavanja radnog vremena te kontrole razine buke.

24. Ponuditelj je dužan snositi troškove nabave i postavljanja pokretnih naprava, električne energije, čistoće, po potrebi zaštitara i druge troškove. 
Organizator lokacije osigurava rasplet instalacije od priključnog mjesta (elektroormara) do lokacije pokretne naprave. Ponuditelj je obavezan ugovoriti i platiti iskorištenu električnu energiju prema dobivenom kontrolnom mjernom uređaju.
Potrošnja električne energije za očitane podatke na kontrolnim mjernim uređajima obračunava se po jediničnim cijenama iskazanim na mjesečnim računima HEP ELEKTRA d.o.o., a koje su važile u razdoblju korištenja. 

MIJEŠANI KOMUNALNI OTPAD:
· Usluga prikupljanja miješanog komunalnog otpada iz spremnika od 120 l po prikupljanju iznosi 8,46 EUR bez PDV-a, iz spremnika od 240 l iznosi 15,79 EUR bez PDV-a, te iz spremnika od 1100 l iznosi 44,29 EUR bez PDV-a.
RECIKLABILNI OTPAD:
· Usluga prikupljanja papira i kartona iz spremnika od 120 l po prikupljanju iznosi 5,12 EUR bez PDV-a, iz spremnika od 240 l iznosi 9,11 EUR bez PDV-a, te iz spremnika od 1100 l iznosi 13,66 EUR bez PDV-a.
· Usluga prikupljanja staklene ambalaže iz spremnika od 120 l po prikupljanju iznosi 5,12 EUR bez PDV-a, iz spremnika od 240 l iznosi 9,11 EUR bez PDV-a, te iz spremnika od 1100 l iznosi 13,66 EUR bez PDV-a.
· Usluga prikupljanja metalne ambalaže iz spremnika od 120 l po prikupljanju iznosi 5,12 EUR bez PDV-a, iz spremnika od 240 l iznosi 9,11 EUR bez PDV-a, te iz spremnika od 1100 l iznosi 13,66 EUR bez PDV-a.
· Usluga prikupljanja plastične ambalaže iz spremnika od 120 l po prikupljanju iznosi 8,29 EUR bez PDV-a, iz spremnika od 240 l iznosi 15,45 EUR bez PDV-a, te iz spremnika od 1100 l iznosi 42,70 EUR bez PDV-a.
· Usluga prikupljanja biootpada iz kuhinja i kantina iz spremnika od 120 l po prikupljanju iznosi 14,07 EUR bez PDV-a, iz spremnika od 240 l iznosi 27,01 EUR bez PDV-a, te iz spremnika od 1100 l iznosi 95,72 EUR bez PDV-a.
OSTALE USLUGE:
· Najam spremnika od 120 l po danu iznosi 0,29 EUR bez PDV-a, spremnika od 240 l iznosi 0,29 EUR bez PDV-a te spremnika od 1100 l iznosi 0,67 EUR bez PDV-a. 
· Rad radnika za usluge čišćenja po satu iznosi 26,52 EUR bez PDV-a.
· Postavljanje i povlačenje spremnika izvanrednog korištenja usluga: za spremnik od 120 l cijena iznosi 7,99 EUR bez PDV-a, za spremnik od 240 l iznosi 11,42 EUR bez PDV-a, za spremnik od 1100 l cijena iznosi 39,97 EUR bez PDV-a
                                                                                                                             
Zagrebački holding d.o.o., Podružnica Čistoća zadržava pravo na odobravanje dinamike i količine zaprimljenog otpada, kao i pravo na promjenu cijene odlaganja uslijed promjena tržišnih uvjeta. Svaka izmjena Cjenika bit će objavljena na web stranici Zagrebačkog holdinga d.o.o., Podružnice Čistoća te se time smatra da je korisnik usluge o istome obaviješten. U slučaju izmjene Cjenika, Zagrebački holding d.o.o., Podružnica Čistoća će ispostaviti korisniku usluge račun po tom Cjeniku, a koji je ispostavljeni račun korisnik usluge u obvezi podmiriti.

25. Podnošenjem ponude na ovaj Javni natječaj smatra se da ponuditelji pristaju i suglasni su sa svim odredbama i uvjetima istog za cijelo razdoblje određeno u točki 4. ovog Javnog natječaja.

26. Svojim sudjelovanjem na ovom Javnom natječaju ponuditelji daju suglasnost da se adresa elektroničke pošte koju su naveli u ponudi koristi za cjelokupnu službenu komunikaciju s ponuditeljem i dostavu svih obavijesti i pismena (zaključaka, rješenja i ostalo) u svezi s Javnim natječajem. 
Dostava se smatra obavljenom u trenutku kad je obavijest i pismeno zabilježeno na poslužitelju elektroničke pošte koju je ponuditelj naveo u ponudi. Ponuditelji se obvezuju obavijestiti odmah, a najkasnije u roku od 24 sata o činjenici promjene adrese elektroničke pošte ili drugom razlogu nemogućnosti korištenja elektroničke pošte navedene u ponudi te se u protivnom dostava smatra obavljenom. Ove odredbe na odgovarajući način se primjenjuju i na promjenu telefonskog broja osobe za  kontakt s ponuditeljem.

27. Svojim sudjelovanjem na ovom Javnom natječaju ponuditelji i članovi zajednice ponuditelja pristaju da se njihovi osobni podaci koriste u svrhe ovog Javnog natječaja. S osobnim podacima postupat će se sukladno Općoj uredbi o zaštiti podataka (Uredba (EU) 2016/679) i Zakonu o provedbi Opće uredbe o zaštiti podataka (Narodne novine 42/18). S dokumentacijom zaprimljenom na Javnom natječaju postupat će se sukladno pravilima o arhiviranju i čuvanju arhivske građe.

28. Dodatne informacije mogu se dobiti na broj telefona: 01/610-0104, radnim danima od 8:00 do 15:30 sati.







































PRILOG  kartografski prikaz

